title: Sesayut
text: Iti Sesayut MERTHA KARYA, madasar antuk dulang duwurnyané susunin antuk aled sesayut, duwurnyané susunin antuk nasi prepat (segi empat), ring tengah-tengah nasiné dagingin tumpeng ageng 1, tumpeng alit 2, genah nyané ngapit tumpengé sané ageng, ring bucuning nasi sané merepat tancebin kawangen padha asiki, muncuk tumpengé sané ageng tancebin sekar tunjung akatih, tulung 2, sesanganan, raka-raka sejangkep nyané, kojong rangkadan madaging kacang sesawur sudang taluh (Rerasmen) penyeneng alit 1, pras alit 1, sampyan nagasari, canang pahyasan.